**EELNÕU 2022/135**

**KOMISJONID:**

|  |  |
| --- | --- |
| eelarve- ja arengukomisjon | X |
| hariduskomisjon |  |
| kultuuri- ja spordikomisjon |  |
| majandus- ja keskkonnakomisjon | JK |
| revisjonikomisjon |  |
| sotsiaalkomisjon |  |
| seeniorite nõukoda | X |
| noortevolikogu | X |

**VILJANDI LINNAVOLIKOGU**

**OTSUS**

22. detsember 2022 nr

2023. aasta kaasava eelarve tulemuste kinnitamine

Kohaliku omavalitsuse korralduse seaduse § 6 lõike 3 punkti 2, Viljandi Linnavolikogu 28.06.2018 määruse nr 21 „Viljandi linna kaasav eelarve“ alusel Viljandi Linnavolikogu

**o t s u s t a b:**

1. Kinnitada 2023. aasta kaasava eelarve linnaelanike hääletuse tulemusena selgunud paremusjärjestus:

1.1. Koertepark – 844 häält

1.2. Mänguväljak Männimäe ja Järveotsa linnaosa lastele – 793 häält

1.3. Kesklinna kooli algklasside õppehoone mänguväljak – 179 häält

1.4. Uueveski puhkeala uuendamine – 139 häält

1.5.- 1.6. Lastepargi kõnniteed korda – 69 häält

Välijõusaal kesklinna või Uueveski piirkonda – 69 häält

1.7. Posti tänava kõnniteed kasutamiskõlblikuks ca 400 meetri ulatuses – 67 häält

1.8. Mänguväljak vallikraavi – 42 häält

1.9. Valuoja puiesteelt Valuoja järve paisuni viiva kõnnitee parandamine – 41 häält

1.10. Purskkaevu „Tüdruk tuvidega“ taastamine – 34 häält

1.11. Kureeritud elurikkusega linnaniidud ja püsikutega lilleaasad kõnniteede serva – 32 häält

1.12. Trepp-jalgtee Kirsimäelt järveranda – 30 häält

1.13. Arkaadia aia arhitektuurivõistluse korraldamine – 27 häält

1.14. Supeluse tänava trepp – 23 häält

1.15. Sõbrapargi renoveerimine – 15 häält

1.16. Varikatus Männimäe välijõusaalile – 12 häält

1.17. Vana kalmistu kiviaia korrastamine – 10 häält.

1. 2023. aastal elluviimisele kuuluv idee on Koertepark.
2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

1. Otsus jõustub teatavakstegemisest.

(allkirjastatud digitaalselt)

Helmen Kütt

linnavolikogu esimees

**Koostaja(d):** Reet Alev

**Esitatud:** 05.12.2022

**Esitaja:** Viljandi Linnavalitsus **Ettekandja:** Madis Timpson

**Lk arv:** 4

**Hääletamine:** nõudmisel

Seletuskiri

**2023. aasta kaasava eelarve tulemuste kinnitamine**

Eelnõu eesmärk on volikogu poolt kinnitada kaasava eelarve linnaelanike hääletuse tulemused ning määrata 2023. aastal elluviimisele kuuluv idee.

Viljandi Linnavolikogu 28.06.2018 määruse nr 21 „Viljandi linna kaasav eelarve“ kohaselt annab Viljandi linn kaasava eelarve menetlusega kogukonna liikmetele võimaluse teha ettepanekuid linna elu edendamiseks ja osaleda hääletamisel parimate ideede väljaselgitamiseks.

Kaasava eelarve idee teostamiseks 2023. aastal ette nähtud 40 000 eurot peab kuluma linnaruumis olulise investeeringu või tegevuse kulude katmiseks. Kaasavast eelarvest ei toetata sündmuste korraldamist. Kaasava eelarve objekt peab pakkuma avalikku huvi, olema linnaruumis avalikus kasutuses ning sellest ei tohi tekkida ebamõistlikke kulutusi linna järgnevate aastate eelarvetele. Kui objektiks on avalikes huvides kasutatav investeering ja selle omanik ei ole Viljandi linn, sõlmitakse objekti omanikuga avaliku kasutamise kokkulepe idee elluviimisele järgnevaks 5-ks aastaks.

Viljandi Linnavalitsuse 5. septembri 2022 korraldusega nr 453 algatati 2023. aasta kaasava eelarve menetlus. Avalikkuse teavitamiseks avaldati teated kaasava eelarve menetluse algatamisest ajalehtedes „Sakala“ ja „Linnaleht“, Viljandi linna veebilehel www.viljandi.ee, Viljandi linna Facebooki lehel ning korraldati kaasava eelarve infotund 13. septembril 2022.

Ideid Viljandi linna kaasavasse eelarvesse sai esitada igaüks ajavahemikul 19. septembrist kuni 17. oktoobrini 2022. Kokku esitati 23 ideed.

Kaasava eelarve ideede analüüsimise ja hindamise komisjoni 20. oktoobril 2022 ja 27. oktoobril 2022 toimunud koosolekutel analüüsiti ja hinnati ideid lähtuvalt järgmistest kriteeriumidest:

1) vajalikkus ja olulisus Viljandi linnale;

2) teostatavus 12 kuu jooksul idee esitamise tähtpäevast;

3) kulutuste põhjendatus ja eelarve läbipaistvus;

4) idee realiseerimisest kasusaajate hulk.

Komisjon otsustas suunata 17 ideed linnaelanike hääletusele. 5 idee puhul otsustas komisjon, et need ei jätka kaasava eelarve menetluses ning 2 ideed liideti üheks ideeks.

14.–28. novembrini toimunud linnaelanike hääletusel sai osaleda iga vähemalt 16-aastane isik, kelle elukoht on Eesti rahvastikuregistri andmetel hääletuse väljakuulutamise kuupäeva seisuga Viljandi linnas.

Hääletusel osalenud 1866 linnaelaniku poolt anti hääletusele suunatud ideedele kokku 2426 häält järgmiselt:

Koertepark – 844 häält

Mänguväljak Männimäe ja Järveotsa linnaosa lastele – 793 häält

Kesklinna kooli algklasside õppehoone mänguväljak – 179 häält

Uueveski puhkeala uuendamine – 139 häält

Lastepargi kõnniteed korda – 69 häält

Välijõusaal kesklinna või Uueveski piirkonda – 69 häält

Posti tänava kõnniteed kasutamiskõlblikuks ca 400 meetri ulatuses – 67 häält

Mänguväljak vallikraavi – 42 häält

Valuoja puiesteelt Valuoja järve paisuni viiva kõnnitee parandamine – 41 häält

Purskkaevu „Tüdruk tuvidega“ taastamine – 34 häält

Kureeritud elurikkusega linnaniidud ja püsikutega lilleaasad kõnniteede serva – 32 häält

Trepp-jalgtee Kirsimäelt järveranda – 30 häält

Arkaadia aia arhitektuurivõistluse korraldamine – 27 häält

Supeluse tänava trepp – 23 häält

Sõbrapargi renoveerimine – 15 häält

Varikatus Männimäe välijõusaalile – 12 häält

Vana kalmistu kiviaia korrastamine – 10 häält.

Määruse kohaselt kuulub elluviimisele idee või ideed, mis saab või saavad vähemalt 200 häält. Elluviimisele kuulub üks või mitu paremusjärjestuses enim hääli saanud ideed, mis lähtuvalt idee eeldatavast maksumusest mahub kaasava eelarve mahuks määratud summa sisse kuni olukorrani, kus paremusjärjekorras järgmist ideed ei ole võimalik enam täies ulatuses rahastada.

Paremusjärjestuse kohaselt kuulub elluviimisele kõige rohkem hääli s.o. 844 häält kogunud idee

Koertepark, mille eeldatav maksumus idee esitamisel oli hinnanguliselt 30 000 eurot.

Idee esitaja hinnangul oleks koertepargi suurus 2000 kuni 2500 ruutmeetrit, kus väikesed ja suured koerad oleksid eraldi. Pargis oleksid poomid ja hüppetakistused loomadele, infostend, pingid ning prügikastid. Pargi piirdeaed tuleks keevispaneelidest (traat d=4 mm), paneelide mõõdud 2500x1800 mm. Aial on eraldi jalgväravad. Võimaluse korral tuleks mõelda ka pargi valgustusele.

Viljandi Linnavalitsuse ettepanekul kasutada vajadusel kogu 2023. aastaks planeeritud kaasava eelarve maht võiduidee realiseerimiseks, sest idee esitaja ei ole arvestanud kõigi projekti elluviimisega kaasnevate kuludega sh projekteerimine, juurdepääsutee, valgustus jms.

Kulu Viljandi linna 2023. aasta eelarvele on planeeritud 40 000 eurot.

(allkirjastatud digitaalselt)

Reet Alev

linnaarengu peaspetsialist